PRITARTA

 Molėtų rajono savivaldybės

 tarybos 2017 m. kovo d.

 sprendimu Nr.B1-

**MOLĖTŲ „SAULUTĖS“ VAIKŲ LOPŠELIO-DARŽELIO**

**DIREKTORIAUS 2016 METŲ VEIKLOS ATASKAITA**

**Trumpa įstaigos veiklos rezultatų apžvalga**

 Molėtų „Saulutės“ vaikų lopšelis-darželis – biudžetinė įstaiga, esanti Liepų g.11, LT-33121 Molėtai, internetinis puslapis [www.moletusaulute.lt](http://www.moletusaulute.lt), el. paštas moletai.saulute@gmail.com, tel. 8 383 51555.

 Įstaigoje 2016 m. buvo sukomplektuota 9 grupės, iš jų viena ankstyvojo amžiaus , 6 ikimokyklinio ugdymo ir 2 priešmokyklinio ugdymo grupės. Ikimokyklinio ir priešmokyklinio ugdymo paslaugos buvo teikiamos 177 vaikams, iš jų 37 priešmokyklinio amžiaus vaikams.

 Lopšelyje –darželyje dirba 43 darbuotojai. Iš jų 22 aptarnaujančio personalo ir 21 pedagoginiai darbuotojai, iš kurių 15 yra įgijęs aukštąjį , 5 aukštesnįjį išsilavinimą.

Įgyvendinant 2016 metų veiklos planą buvo siekiama įgyvendinti tikslą: ugdymo (si) kokybės gerinimas ir palankių ugdymo (si) sąlygų kūrimas. Šio tikslo įgyvendinimui iškelti uždaviniai: užtikrinti ugdymo turinio planavimo ir organizavimo kaitą, panaudojant ir pritaikant IKT galimybes, vaikų sveikatos ir saugumo stiprinimo formų ieškojimas bendradarbiaujant su šeima, etnokultūrinių vertybių saugojimo ir puoselėjimo skatinimas, ryšių su socialiniais partneriais stiprinimas. Numatytas tikslas ir uždaviniai jam įgyvendinti. Visos veiklos sritys buvo planuojamos ir tikslingai organizuojama jų veikla. Savo darbo planus rengė priešmokyklinio ugdymo pedagogai, ikimokyklinio ugdymo pedagogai, logopedai, spec. ugdymo pedagogas, meninio ugdymo pedagogas. Programas, projektus, planus rengė direktoriaus įsakymu paskirtos darbo grupės.

Ugdymo turinioplanavimo ir organizavimo kaitos užtikrinimas, panaudojant ir pritaikant IKT galimybes. Atnaujinome įstaigos Ikimokyklinio ugdymo programą, remiantis Ikimokyklinio amžiaus vaikų pasiekimų aprašu. Sėkmingai įgyvendinome ugdomosios veiklos planavimo, vaikų pasiekimų vertinimo, dokumentacijos tvarkymą internetinėje sistemoje „Mūsų darželis“. Aktyviai naudojome IT ugdymo procese, darželio renginiuose, papildomai įsigijome nešiojamą projektorių, ekraną naudojimui grupėse. Grupės susikūrė savo internetinius puslapius, kuriuose dalinasi pasiekimais, skelbia informaciją. Priešmokyklinukai aktyviai naudojasi interaktyvia lenta, vyko atvira veikla „Žaismingų, animuotų priemonių, žaidimų kūrimas“. Vaikai dalyvavo respublikiniame projekte „Kaip surasti Lietuvą 2016“, kurio metu IKT pagalba bendravo su savo draugais iš Ukmergės „Nykštuko“ darželio- vyko miestu pristatymai, meniniai pasirodymai, viktorina. Vyko viktorina „Tūkstantmečio ikimokyklinukas“, kurios metu IKT pagalba vaikai ieškojo atsakymų, stebėjo, žiūrėjo filmuotą medžiagą. Pedagogai dalyvavo virtualiuose mokymuose, internetinėse paskaitose. Pedagogai rengė ir skaitė pranešimus Vilniaus kolegijoje konferencijoje „Ugdymo kokybė kaip jos siekti“, MŠC „Ikimokyklinio ir priešmokyklinio ugdymo (si) kokybė. Kaip sieksime?“.

Vaikų sveikatos ir saugumo stiprinimo formų ieškojimas bendradarbiaujant su šeima. Priešmokyklinukai dalyvauja tarptautinėje vaikų socialinių gebėjimų ugdymo programoje „Zipio draugai“. Visus metus dalyvavome respublikinio projekto Sveikatiada renginiuose, gavome padėkas. Gavome padėkas už dalyvavimą respublikiniame piešinių konkurse „Mes būsimi olimpiečiai“. Įstaigoje vyko seminaras „Sveikos mitybos ABC“. Vaikai ir pedagogai dalyvavo Utenos visuomenės sveikatos centro organizuotame piešinių konkurse „Gerų emocijų spalvos“, nugalėtojai apdovanoti knygyno Pegasas piniginiais prizais ir išleistas 2017m. kalendorius su dalyvių piešiniais. Patekome į respublikinio projekto „Laimingas vanduo“ finalą, pedagogai apdovanoti padėkomis. “Nojaus sėklų“ konkurse „Pasodink, užaugink, nufotografuok ir laimėk“ vaikai laimėję „Nojaus sėklų“ sėjo, augino daigus į darželio daržą. Tęsiame dalyvavimą programose „Pienas vaikams“ ir „Vaisių ir daržovių vartojimo skatinimo programa“. Darželio kiemas pasipildė naujais žaidimų įrenginiais. Kasmet dalyvaujame akcijose „Savaitė be patyčių“, minime Tolerancijos dieną. Vaikai lanko karate, sporto, šokių, keramikos būrelius. Įgyvendinant kompleksą priemonių ugdančių vaikų gebėjimą tausoti sveikatą ir saugiai elgtis aplinkoje vyko atviros veiklos, pramogos, viktorinos, išvykos, buvo įgyvendinami projektai. Toliau plėtojama ir nuolat atnaujinama internetinė svetainė ([www.moletusaulute.lt](http://www.moletusaulute.lt)). Operatyviai pateikiama informacija lopšelio-darželio savaitiniuose informaciniuose grupių, įstaigos stenduose. Tėvai dalyvauja įstaigos veikloje, įstaigos projektų, teminių savaičių įgyvendinime  ir kitose veiklose. Vyko smagios pramogos kartu su tėveliais.

 Etnokultūrinių vertybių saugojimo ir puoselėjimo skatinimas.Plėtėsi vaikų pažinimo, komunikavimo kompetencijos, žinios apie papročius, tradicijas. Dalyvavome „Dainų dainelės“ zoniniame ture. Dalyvavome rajono mokinių ir mokytojų kūrybinių darbų parodoje „Ką sudėčiau krašto knygon“. Pedagogai ir vaikai siuntė savo darbus į respublikinę kūrybinių darbų fotografijų parodą „Velykos kitaip“, gavo padėkas. Pedagogai ir vaikai dalyvavo respublikiniame projekte „Apkabinkime žemę gerais darbais“, kūrė filmukus ir buvo apdovanoti. Dalyvavome rajono kultūros centro parodose „Gavėnas 2016“, „Kalėdinė eglutė“ Vyko tradicinės, kalendorinės šventės, parodos, pramogos, įgyvendinti grupių projektai, vaikai aplankė beveik visas Molėtų įstaigas, bažnyčią, keliavo po Molėtų kraštą, aplankė Žvejų muziejų, Menišką kaimą, Alantos senelių namus, Žalvario parką, vyko pas draugus į Ukmergės „Nykštuko“ darželyje.

Ryšių su socialiniais partneriais stiprinimas.Toliau tęsiasi bendradarbiavimas su pradine mokykla, vyko Futboliuko varžybos, priešmokyklinukai lankėsi mokykloje, įstaigos pedagogai dalyvavo apskritojo stalo pokalbyje su mokytojais. Vyko pažintinės išvykos į policijos komisariatą, priešgaisrinę gelbėjimo tarnybą. Tarnybų darbuotojai lankėsi mūsų darželyje. Molėtų bibliotekoje vaikai dalyvavo pasakų savaitėje, vyko auklėtojos Daivos Vasiljevienės kūrybinių darbų paroda. Bendradarbiaujame su Menų mokyklos auklėtiniais, kurie kasmet pas mus koncertuoja. Progimnazijos, gimnazijos mokiniai veda mūsų vaikams žaidimus, koncertuoja. Keli metai iš eilės organizuojama akcija „Gerumu sušildyk“ Alantos senelių namuose.

**Pagrindiniai įstaigos vadovo metų veiklos rezultatai pagal pareigybės aprašyme nurodytas funkcijas**

 Inicijavau įstaigos 2017–2019 metų strateginio, 2016 metų veiklos planų rengimą suburdama darbo grupes, kurios parengė minėtus ir kitus reikalingus dokumentus. Didelį dėmesį skyriau pedagogų bei kitų darbuotojų kvalifikacijos tobulinimui. Pedagogai dalijosi gerąja darbo patirtimi, pristatydami parengtus projektus, pranešimus. Darbuotojų profesinis tobulėjimas įtakojo ugdymo turinio kaitą ir darbo kokybę. Skatinau darbuotojų iniciatyvas , organizavau tradicinius renginius, išvykas, stiprinau veiklos motyvaciją ir bendrą atsakomybę už įstaigos veiklos rezultatus. Vykdyti ir analizuoti veiklos rezultatai, nuolat tikrinta planavimo procedūra grupėse. Vaikams sudaryta jų poreikius atitinkanti aplinka, įsigyta naujų ugdymo priemonių, žaislų, įsigijome nešiojamą projektorių. Įstaigos vadovo ir darbuotojų iniciatyva įstaiga surinko paramos iš 2% – 1382 Eur. Pinigai buvo skirti lauko inventoriaus įsigijimui – nupirkti 3 spyruokliukai, o dar 3 nupirkti iš įstaigos lėšų. Personalo funkcijos atitinka įstaigos veiklos specifiką, bendruomenės poreikius, yra aiškiai apibrėžtos darbuotojų funkcijos, teisės ir pareigos. Lopšelyje-darželyje sudarytos lygios galimybės tobulėti (kelti kvalifikaciją), viena pedagogė įgijo vyr. auklėtojos kvalifikacinę kategoriją. Buvo atliktos bendruomenės narių apklausos, kuriose dalyvavo pedagogai, tėvai ir kiti bendruomenės nariai. Vyko kolegiali diskusija apie darbo kokybę ir iškilusių problemų sprendimo būdus, apie tai, kokius darbus turėtume nuveikti, kad keistųsi ir tobulėtų mūsų įstaiga, o pedagogai siektų naujos kokybės savo darbe. Tėvams sudarytos sąlygos bendrauti su darželio pedagogais bei specialistais tiesiogiai ar virtualiai per socialinius tinklapius. Teikiama prieinama, aiški, sisteminga informacija apie darželio darbo aspektus, švietimo politiką. Įstaigos atmosfera demokratiška, grindžiama skaidrumo, teisingumo bei lygių galimybių principu. Nuolat palaikomas ir skatinamas pedagogų aktyvumas, vertinamos ir diegiamos jų idėjos. Bendruomenės nariai žino savo vaidmenį ir prisiima atsakomybę.

 Racionaliai, taupiai naudoju biudžeto asignavimus, skirtus programoms vykdyti. Veiksmingai ir tikslingai naudoju biudžetą. Finansines ir kitas atskaitomybes teikiu Savivaldybės administracijos direktoriaus nustatyta tvarka ir terminais.

|  |  |  |
| --- | --- | --- |
| Finansavimo šaltiniai | Gautos lėšos | Panaudotos lėšos |
| Savivaldybės biudžetas  | 215276  | 215276 |
| Specialiosios programos lėšos, iš jų* Už paslaugas (abonentinis mokestis)
* maitinimas
 | 57787,43 | 57787,43 |
|  15817,93 41969,50 | 15817,9341969,50 |
| Valstybės biudžeto specialioji tikslinės dotacijos | 6560,97 | 6560,97 |
| Valstybės biudžeto specialioji tikslinės dotacijos moksleivio krepšeliui finansuoti  | 139200 | 139200 |
| Kitos lėšos ( 2% GPM) | 562,62 | Lėšos banko sąskaitoje |

**Praėjusių metų įstaigos vadovo svarbiausios iniciatyvos ir spręstos problemos bei keliami nauji einamųjų metų uždaviniai ir laukiantys iššūkiai**

- Užtikrintas ikimokyklinio ir priešmokyklinio ugdymo programų įgyvendinimas,

**-** Įstaiga įsitraukė į darnaus vystymosi įgūdžių formavimo programą „Darni mokykla“,

- Prisijungiame prie socialinės iniciatyvos „Sveikatai palanki ugdymo įstaiga,“

- Pavaduotojos kabinete atnaujinti baldai.

**2017 metų uždaviniai:**

 1. Užtikrinti ugdymo turinio įvairovę, vaiko pasiekimų gerinimą.

 2. Formuoti pilietines, tautines vertybes bendradarbiaujant su šeima ir socialiniais partneriais.

 3. Ugdyti komunikacinius, skaitymo įgūdžių gebėjimus.

 4. Plėtoti saugios ir sveikos gyvensenos ugdymo turinį.

**Iššūkiai:**

* Buvusių menų klasių remontas,
* Lopšelio-darželio lauko žaidimo aikštelių atnaujinimas naujais saugiais, šiuolaikiškais įrenginiais.

Direktorė

Gražina Pelakauskienė